OpenLLM-France/wikimedia huggingface dataset:
# Dia Internacional del Parlamentarisme

El Dia Internacional del Parlamentarisme és un dia internacional que se celebra anualment el 30 de juny, el mateix dia que es va crear, el 1889, la Unió Interparlamentària (UIP). Aquest dia internacional es va establir el 2018 mitjançant una Resolució de l'Assemblea General de les Nacions Unides. Aquesta, en la resolució A/RES/72/278, reconeix la funció i la responsabilitat dels parlaments nacionals, així com la importància d'assegurar una major transparència i a un continu retiment de comptes tant a escala nacional com mundial.

## Referències

* ↑ Carbonell i Abella, Aurora «Dia Internacional del Parlamentarisme». Eix Diari, 01-07-2020 [Consulta: 15 juny 2022].
* ↑ «International Day of Parliamentarism, 30 June». Nacions Unides. [Consulta: 15 juny 2022].
# Diamant cella-roig

El diamant cella-roig (Neochmia temporalis) és un ocell de la família dels estríldids (Estrildidae).

## Hàbitat i distribució

Habita boscos, manglars, zones obertes i ciutats de la zona oriental d'Austràlia. Ha estat introduït a diverses illes del Pacífic.

## Referències

* ↑ «Diamant cella-roig». Cercaterm. TERMCAT, Centre de Terminologia. Rev. 20/01/2022(català)
# Diaueqi

Diaueqi o Diaukhi fou el nom donat pels urartians a la regió del riu Kars, des de l'Araxes fins al llac Txaldir (anomenada Vanand pels armenis), sotmesa després del 800 aC per Urartu. Argisti I (785 aC-753 aC) va destronar Ytupurchi, rei de Diaueqi. Els assiris l'esmenten com a Dayaeni.
Apareix per primer cop el 1114 aC sota Teglatfalassar I (1116 aC-1090 aC) com un dels 23 regnes del Nairi. Llavors estava governat per Sini o Senia. A les inscripcions caldees apareix com el regne del fill de Diaus i estava situat a la regió de Malazgerd. Els assiris hi van estar en l'expedició militar del 857 aC procedents de Suhma. S'especula que la part afectada per aquesta incursió fou la regió de Palu. D'allí van anar contra la capital d'Urartu, Arzashku o Arzascunu, en direcció al llac Van.

## Reis

* Sini vers 1114 aC
* Yturpuchi

## Bibliografia

* R. Grousset, Histoire d'Armènie
# Dielsiochloa

Dielsiochloa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins. L'única espècie coneguda és originària de Bolívia, nord-oest d'Argentina i el nord de Xile.

## Taxonomia

* Dielsiochloa floribunda (Pilg.) Pilg.
** Dielsiochloa floribunda var. floribunda
** Dielsiochloa floribunda var. majus Pilg.
** Dielsiochloa floribunda var. weberbaueri (Pilg.) Pilg.

## Referències

* ↑ Pilger, Robert Knud Friedrich. 1943. Botanische Jahrbücher für Systematik, Pflanzengeschichte und Pflanzengeographie 73: 99
* ↑ Soreng, R. J. 2003. Dielsiochloa. In Catalogue of New World Grasses (Poaceae): IV. Subfamily Pooideae. Contributions from the United States National Herbarium 48: 270
* ↑ Tropicos, Dielsiochloa Pilg.
* ↑ Kew World Checklist of Selected Plant Families
* ↑ Zuloaga, F. O., E. G. Nicora, Z. E. Rúgolo de Agrasar, O. Morrone, J. F. Pensiero & A. M. Cialdella. 1994. Catálogo de la familia Poaceae en la República Argentina. Monographs in systematic botany from the Missouri Botanical Garden
* ↑ Marticorena, C. & M. Quezada. 1985. Catálogo de la Flora Vascular de Chile. Gayana, Botánica 42: 1–157.
* ↑ Brako, L. & J. L. Zarucchi. (eds.) 1993. Catalogue of the Flowering Plants and Gymnosperms of Peru. Monographs in systematic botany from the Missouri Botanical Garden 45: i–xl, 1–1286
* ↑ Renvoize, S. A. 1998. Gramíneas de Bolivia 1–644. The Royal Botanic Gardens, Kew
# Diels

Diels és el nom dels següents personatges:
* Hermann Alexander Diels (1848-1922), filòleg i historiador, pare de Ludwig
* Ludwig Diels (1874-1945), un botànic alemany
* Otto Paul Hermann Diels (1876-1954), químic i premi Nobel
* Rudolf Diels (1900-1957), polític alemany cap de la Gestapo
# Dispositiu de bossa d'ostomia

Un dispositiu de bossa d'ostomia (sovint abreviat com a bossa d'ostomia) és un dispositiu protètic que proporciona un mitjà per a la recollida de residus des d'un òrgan (còlon, ili, bufeta) desviat quirúrgicament i la creació d'un estoma. Així aquests dispositius s'utilitzen amb colostomies, ileostomies i urostomies.
Els dispositius d'ostomia poden ser:
* d'una sola peça: consten d'una bossa de plàstic de recollida amb una làmina o cèrcol adhesiu; solen canviar-se 1 o 2 vegades al dia.
* de dues peces: consten d'una làmina adhesiva (comunament anomenada cèrcol o placa de base) i una bossa de recollida; la làmina per un costat s'adhereix a la pell i per l'altre s'uneix mecànicament o amb un segell adhesiu a la bossa, en ambdós casos hermèticament; la làmina pot mantenir-se adherida a la pell de l'abdomen durant 3 o 4 dies, i les bosses poden canviar-se quan faci falta.
La selecció dels sistemes varia molt entre individus i es basa sovint en les preferències personals i l'estil de vida. Les bosses d'ostomia recullen els residus que surten per l'estoma, protegint al mateix temps la pell del voltant de la contaminació. Els dispositius d'ostomia són estancs a l'aire i a l'aigua i permeten a l'usuari portar un estil de vida activa, fins i tot esportiva.

## Referències

* ↑ «Ostomy Information». United Ostomy Associations of America. [Consulta: 3 setembre 2010].
* ↑ «Ostomy». Mayo Clinic.
* ↑ Lueder, Wendy. «Ostomates' Choices». Broward Ostomy Association. Arxivat de l'original el 2008-11-21. [Consulta: 3 setembre 2010].
# Districte de Poprad

El districte de Poprad - (eslovac) Okres Poprad - és un dels 79 districtes d'Eslovàquia. Es troba a la regió de Prešov, al nord del país. Té una superfície de 1.105,38 km², i el 2013 tenia 104.411 habitants. La capital és Poprad.

## Llista de municipis
### Ciutats

* Poprad
* Svit
* Vysoké Tatry

### Pobles

Batizovce | Gánovce | Gerlachov | Hozelec | Hôrka | Hranovnica | Jánovce | Kravany | Liptovská Teplička | Lučivná | Mengusovce | Mlynica | Nová Lesná | Spišské Bystré | Spišský Štiavnik | Spišská Teplica | Štôla | Štrba | Šuňava | Švábovce | Tatranská Javorina | Veľký Slavkov | Vernár | Vikartovce | Vydrník | Ždiar
# Dominik Mavra

Dominik Mavra (Zadar, Croàcia, 15 de juny de 1994) és un jugador de bàsquet croat. Amb una alçada de 1,94 m. la seva posició en la pista és la de base.

## Carrera esportiva

Es va formar a les categories inferiors del KK Zadar primer, i del KK Zagreb després, club amb el que va debutar a la lliga croata l'any 2012. Amb aquest club es va proclamar campió dos anys seguits del Nike International Junior Tournament. En gener de 2013 es converteix en jugador del KK Split fins al mes de desembre, quan signaria amb el KK Cibona, club al qual pertanyeria fins al 2016. A la temporada del seu debut a la Cibona va quedar subcampió de la lliga croata. La temporada 2015-16 jugaria cedit a l'MKS Dąbrowa Górnicza polonès, abans de canviar novament de lliga.
La temporada 2016-17 va jugar a l'actual Macedònia del Nord amb el Karpos Sokoli. Amb l'equip macedoni va guanyar la Copa amb una mitjana de 19,6 punts i 5,6 assistències per partit, el que li va valer per ser el jugador més valuós del torneig. En la lliga macedònia va aconseguir unes mitjanes de 9,2 punts i 3,7 assistències per partit, destacant en els llançaments de tres punts amb una mitjana de 41,1% d'encert.
Al juliol de 2017, arriba a la lliga ACB per mitjà del Club Joventut Badalona, signant un contracte d'una temporada. En el mes de novembre del mateix any va arribar a un acord amb el club badaloní per rescindir el contracte. En els dos mesos que hi va jugar va disputar 9 partits oficials entre la Lliga Endesa (5) i la fase prèvia de la Basketball Champions League (4). En el mateix mes de novembre fitxa pel MZT Skopje Aerodrom. Amb l'equip macedoni disputa la superlliga macedònia i la Lliga Adriàtica fins al mes de febrer, quan és fitxat pel Lietkabelis de la lliga lituana.

### Selecció croata

Amb la selecció de Croàcia va guanyar la medalla d'or amb les seleccions sub16 i sub18 en els Europeus de 2010 i 2012. També ha participat en el Mundial sub 19 de la República Txeca (2013) i el l'europeu sub20 celebrat a Grècia el 2014.

## Referències

* ↑ «El Joventut apuesta por el talento balcánico con Dominik Mavra». Marca, 25-07-2017 [Consulta: 27 juliol 2017].
* ↑ «Mavra i el Club arriben a un acord per rescindir el contracte». Joventut de Badalona, 03-11-2017 [Consulta: 8 novembre 2017].
* ↑ «Dominik Mavra Player Profile» (en anglès). Real GM. [Consulta: 1r octubre 2018].

## Enllaços externs

* Fitxa de Dominik Mavra a la pàgina web de l'ACB (castellà)
# Doctor Who (sèrie 7)

* Aquest article tracta sobre la sèrie de 2012-2013. Si cerqueu la temporada de 1970, vegeu «Doctor Who (temporada 7)».
La sèrie 7 de la sèrie televisiva de ficció britànica Doctor Who es va estrenar per primer cop l'1 de setembre de 2012 i va finalitzar el 18 de maig de 2013. La seva emissió es va dividir en dos tongades, com ja havia passat en les sèries prèvies. Es va emetre al mateix temps a la BBC One del Regne Unit, la BBC America als Estats Units i a Space del Canadà. Els primers cinc episodis de la sèrie 7 es van emetre per l'ABC d'Austràlia una setmana després que s'emetés al Regne Unit i la resta de capítols de la sèrie l'endemà.
Després de l'estrena l'1 de setembre de 2012, la sèries es va emetre setmanalment fins al 29 de setembre de 2012. Sis episodis es van emetre el 2012, incloent-hi el capítol especial de nadal 2012, The Snowmen, el qual s'emet separadament a la sèrie principal. Els vuit episodis restants començaren a emetre el 30 de març de 2013. A "The Snowmen" s'incorporà un nou interior de la TARDIS, una nova seqüència del títol, un nou tema musical, i una nova indumentària del Doctor.

## Llista d'episodis

| Núm. d'història | Episodi | Títol | Directors | Guionistes | Data d'estrena al Regne Unit | Data d'estrena a Catalunya |
| 226 | 1 | Asylum of the Daleks | Nick Hurran | Steven Moffat | 1 de setembre de 2012 | - |
| 227 | 2 | Dinosaurs on a Spaceship | Saul Metzstein | Chris Chibnall | 8 de setembre de 2012 | - |
| 228 | 3 | A Town Called Mercy | Saul Metzstein | Toby Whithouse | 15 de setembre de 2012 | - |
| 229 | 4 | The Power of Three | Douglas Mackinnon | Chris Chibnall | 22 de setembre de 2012 | - |
| 230 | 5 | The Angels Take Manhattan | Nick Hurran | Steven Moffat | 29 de setembre de 2012 | - |
| 232 | 6 | The Bells of Saint John | Colm McCarthy | Steven Moffat | 30 de març de 2013 | - |
| 233 | 7 | The Rings of Akhaten | Farren Blackburn | Neil Cross | 6 d'abril de 2013 | - |
| 234 | 8 | Cold War | Douglas Mackinnon | Mark Gatiss | 13 d'abril de 2013 | - |
| 235 | 9 | Hide | Jamie Payne | Neil Cross | 20 d'abril de 2013 | - |
| 236 | 10 | Journey to the Centre of the TARDIS | Mat King | Stephen Thompson | 27 d'abril de 2013 | - |
| 237 | 11 | The Crimson Horror | Saul Metzstein | Mark Gatiss | 4 de maig de 2013 | - |
| 238 | 12 | Nightmare in Silver | Stephen Woolfenden | Neil Gaiman | 11 de maig de 2013 | - |
| 239 | 13 | The Name of the Doctor | Saul Metzstein | Steven Moffat | 18 de maig de 2013 | - |

## Referències

* ↑ Webmaster. «Doctor Who: The Complete Seventh Series Blu-ray». Blu-ray.com, 10-07-2013. [Consulta: 10 juliol 2013].

## Enllaços externs

* Episodis de Doctor Who (sèrie 7) a Internet Movie Data Base
* Episodis de Doctor Who a epguides.com
# Doctor honoris causa

Doctor honoris causa és una locució llatina que significa doctor per la causa de l'honor. És un títol honorífic concedit per universitats i centres d'estudis superiors a personatges que s'han destacat en certs àmbits professionals, polítics, científics o artístics però que no són doctors per la Universitat que els concedeix el títol. La persona que rep el títol pot ser ja doctor per una altra universitat (per exemple, Joan Veny és doctor per la Universitat de Barcelona i doctor honoris causa per la de València i la de les Illes Balears) o no ser-ho amb anterioritat (per exemple, Victòria dels Àngels fou doctor honoris causa per la Universitat de Barcelona o Jaume Aragall ho és per la de Girona).
El primer doctorat honoris causa del qual es té notícia fou el concedit a Lionel Woodville, en la dècada de 1470, per la Universitat d'Oxford. Es diu que Theodore Hesburgh ha estat la persona que més n'ha rebut (150). El primer doctorat honoris causa per la Universitat de Barcelona fou concedit simultàniament, el 19 de març del 1931, als metges francesos Emmanuel Hédon i Émile Forgue. La primera dona doctora honoris causa per aquesta universitat fou Victòria dels Àngels el 1987. Ja el 1900 Marie von Ebner-Eschenbach va rebre un doctorat honoris causa per la Universitat de Viena. Mildred K. Pope fou la primera dona en rebre un doctorat honoris causa per una universitat francesa, la de Bordeus, el 1939
La cerimònia de conferiment del títol varia segons les diferents tradicions universitàries; es pot fer en una cerimònia separada o en el decurs d'una cerimònia de graduació d'estudiants o d'inauguració de curs. En la nostra tradició, la cerimònia es fa solemnement, habitualment en el paranimf de la universitat, i en el decurs de la cerimònia es llegeix l'acta de nomenament, el padrí del doctorand en fa una "laudatio", se li imposen els símbols del doctorat (segons les universitats, medalla o anell, birret, i/o guants) i se li lliura el diploma. El nou doctor honoris causa llegeix el discurs d'investidura. El protocol se sol cloure amb l'himne de la universitat, el Gaudeamus igitur.
Algunes universitats dels Estats Units (com el MIT, Cornell o Stanford) no confereixen aquest tipus de títols, ja que així ho estableix la seva política acadèmica.
Exemples de les universitats de parla catalana: UIB, Universitat de Barcelona, Universitat Autònoma de Barcelona, Universitat d'Alacant, Universitat de Lleida, Universitat de València, Universitat de Vic, Universitat Jaume I, Universitat Politècnica de Catalunya, Universitat Pompeu Fabra, Universitat Rovira i Virgili, Universitat de Girona i Universitat Oberta de Catalunya.

## Referències

* ↑ «honoris causa». Diccionari de la llengua catalana de l'IEC. Institut d'Estudis Catalans.
* ↑ Buxton, L. H. Dudley / Gibson, Strickland, Oxford University Ceremonies, Oxford University Press, 1935
Viccionari
# Dmitri Kossiakov

Dmitri Nikolàievitx Kossiakov (en rus Дмитрий Николаевич Косяков) (Vorónej, 28 de febrer de 1986) és un ciclista rus, professional des del 2008 fins al 2014.

## Palmarès

* 2008
** Vencedor d'una etapa al Tour de l'Avenir
* 2009
** 1r al Tour de Loir i Cher i vencedor d'una etapa
** Vencedor d'una etapa al Circuit de les Ardenes
* 2010
** Vencedor d'una etapa al Friendship People North-Caucasus Stage Race
* 2011
** 1r al Memorial Oleg Diatxenko
** Vencedor d'una etapa al Gran Premi de Sotxi
** Vencedor d'una etapa a la Volta a Bulgària

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Dreux

Dreux és un municipi francès, situat al departament d'Eure i Loir i a la regió del Centre - Vall del Loira. L'any 1999 tenia 31.849 habitants.

## Fills il·lustres

* Martin Pierre Dalvimare (1772-1839), músic i compositor.
* Catherine Corsini (1956), directora i guionista de cinema
# Drew

* Per a altres significats, vegeu «Robert Drew».
Drew és una població dels Estats Units a l'estat de Mississipi. Segons el cens del 2000 tenia 2.434 habitants.

## Demografia

Segons el cens del 2000, Drew tenia 2.434 habitants, 811 habitatges, i 606 famílies. La densitat de població era de 839,1 habitants per km².
Dels 811 habitatges en un 42,4% hi vivien nens de menys de 18 anys, en un 35,3% hi vivien parelles casades, en un 35,4% dones solteres, i en un 25,2% no eren unitats familiars. En el 21,6% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,51.
Per edats la població es repartia de la següent manera: un 36,6% tenia menys de 18 anys, un 10,1% entre 18 i 24, un 26,2% entre 25 i 44, un 16,2% de 45 a 60 i un 10,8% 65 anys o més.
L'edat mediana era de 27 anys. Per cada 100 dones de 18 o més anys hi havia 71,9 homes.
La renda mediana per habitatge era de 19.167 $ i la renda mediana per família de 20.469 $. Els homes tenien una renda mediana de 22.351 $ mentre que les dones 18.693 $. La renda per capita de la població era de 8.569 $. Entorn del 36,1% de les famílies i el 40,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Drew». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Drew». American Fact Finder. Oficina del Cens dels Estats Units, 12-01-2010.
# E93

La ruta europea E93 és una carretera obsoleta de la xarxa de carreteres europees. Començava a Moscou (Rússia) i arribava fins a la frontera amb Ucraïna. Fou reclassificada com a carretera E95.
# E881

La ruta europea E881 és una carretera que forma part de la Xarxa de carreteres europees. Comença a Izmit (Turquia) i finalitza a Çeşme (Turquia). Té una longitud de 540 km. Té una orientació d'est a oest.
# Ducat de Sogorb

El Ducat de Sogorb fou un títol nobiliari concedit per Joan II en 1459 al seu nebot, l'infant Enric d'Aragó i Pimentel, també conegut com "l'Infant Fortuna".
El ducat tingué un important paper en les Germanies, especialment en el front nord (vegeu batalla d'Orpesa i batalla d'Almenara). Des de Carles I porta annexa la grandesa d'Espanya.

## Llista de titulars

| | Titular | Període |
| Creació per Joan II d'Aragó |||
| I | Enric d'Aragó i de Pimentel | 1476 - 1522 |
| II | Alfons d'Aragó i de Portugal | 1522 - 1562 |
| III | Francesc d'Aragó i de Cardona | 1562 - 1575 |
| IV | Joana d'Aragó i de Cardona | 1575 - 1608 |
| V | Enric d'Aragó-Cardona-Córdoba i Enríquez de Cabrera | 1608 - 1640 |
| VI | Lluís Ramon d'Aragó-Cardona-Córdoba i Fernández de Córdoba | 1640 - 1670 |
| VII | Joaquim d'Aragó-Cardona-Córdoba i de Benavides | 1670 |
| VIII | Pere Antoni d'Aragó-Cardona-Córdoba i Fernández de Córdoba | 1670 - 1676 |
| IX | Caterina d'Aragó-Cardona-Córdoba i Fernández de Córdoba | 1676 - 1697 |
| X | Luis Francisco de la Cerda y Aragón | 1697 - 1711 |
| XI | Nicolás Fernández de Córdoba y de la Cerda | 1711 - 1739 |
| XII | Luis Antonio Fernández de Córdoba y Spínola | 1739 - 1768 |
| XIII | Pedro de Alcántara Fernández de Córdoba y Moncada | 1768 - 1789 |
| XIV | Luis María Fernández de Córdoba y Gonzaga | 1789 - 1806 |
| XV | Luis María Fernández de Córdoba y Benavides | 1806 - 1840 |
| XVI | Luis Tomás Fernández de Córdoba i Ponce de León | 1840 - 1873 |
| XVII | Luis Fernández de Córdoba i Pérez de Barradas | 1873 - 1879 |
| XVIII | Luis Jesús Fernández de Córdoba i Salabert | 1880 - 1956 |
| XIX | Victoria Eugenia Fernández de Córdoba i Fernández de Henestrosa | 1956 - 1969 |
| XX | Ignacio de Medina y Fernández de Córdoba | 1969- actualitat |

## Referències

* ↑ «Ducat de Sogorb». Gran Enciclopèdia Catalana. Barcelona: Grup Enciclopèdia Catalana.
# Electroejaculació

La electroejaculació és un procediment usat per a obtenir mostres de semen de mascles mamífers sexualment madurs. Aquesta tècnica s'aplica en programes de millora i de recerca en diverses espècies, com també en el tractament de anaejaculació i disfuncions ejaculatòries en humans.
La electroejaculació se sol dur a terme sota anestèsia general. S'insereix una sonda elèctrica dins el recte adjacent a la pròstata. La sonda emet una lleu corrent elèctric que estimula els nervis propers, resultant la contracció dels músculs pelvians, i ejaculant. És un procediment usual de la tècnica de la inseminació artificial en grans mamífers, particularment toros i alguns altres animals domèstics, tant com en humans amb certs tipus de paràlisi o de disfunció erèctil.

## Enllaços externs

* http://www.malereproduction.com/19_electroejaculation.html Arxivat 2007-09-08 a Wayback Machine. Centre de Reproducció masculina
# Easy Virtue

Easy Virtue és una pel·lícula britànica muda dirigida per Alfred Hitchcock, estrenada el 1928.

## Argument

Larita Filton està acusada d'haver enganyat el seu marit, jutjada per adulteri i obligada de divorciar-se, malgrat negar-ho tot. La premsa del cor es delecta en la seva història i obliga la jove a exiliar-se a la Costa Blava. A la vora del Mediterrani, la vida sembla caure-li a sobre. Aviat, John Whittaker s'enamora per Larita i es casen. De tornada a Anglaterra, a la família de John, la jove comprèn que no s'esborra el seu passat tan fàcilment...

## Repartiment

* Isabel Jeans: Larita Filton
* Franklin Dyall: el seu marit
* Eric Bransby: l'artista
* Ian Hunter: l'advocat
* Robin Irvine: John Whittaker
* Violet Farebrother: Mrs Whittaker

## Al voltant de la pel·lícula

* Hitchcock realitza un cameo passant darrere un partit de tennis.

## Referències

* ↑ «Easy Virtue». The New York Times.
# Eikasia

Eikasia va ser un terme utilitzat per Plató per referir-se a la forma humana de fer front a les aparences. És la incapacitat de percebre si una percepció és una imatge d'una altra cosa. Per tant, impedeix percebre que un son o memòria o un reflex en un mirall no és realitat com a tal.
Correspon al grau més baix de la teoria del coneixement de Plató, pertany a la doxa, opinió o fals saber. És el coneixement lligat a l'art (criticat pel filòsofs als seus diàlegs, especialment Ió, per enganyós). Per sobre de l'eikasia es troba la creença, lligada a l'experiència sensible però que també és doxa o coneixement incert. Dins ja del saber es troben la dianoia (coneixement abstracte, per exemple el de les matemàtiques i per acabar, el nous, lligat a la idea divina.
El concepte d'eikasia apareix al símil de la línia, una al·legoria que il·lustra els diferents graus del saber.

## Referències

* ↑ «eikasia». FOLDOC. Arxivat de l'original el 2006-06-20. [Consulta: 22 juny 2006].
# El Hadji Ousseynou Diouf

El Hadji Ousseynou Diouf (15 de gener de 1981) és un exfutbolista senegalès.
La seva trajectòria ha transcorregut entre les lligues francesa i anglesa. Començà al Sochaux-Montbéliard, jugant més tard al Rennes i al RC Lens. L'any 2002, després de la seva brillant actuació a la Copa del Món del mateix any, fou traspassat al Liverpool FC per un total de £10 milions. No va fer una bona campanya al club i fou cedit al Bolton Wanderers FC, jugant més tard a Sunderland AFC i Blackburn Rovers FC.
Amb la selecció del Senegal disputà el Mundial de 2002 i la Copa d'Àfrica de 2004, 2006 i 2008. Fou nomenat futbolista africà de l'any les edicions de 2001 i 2002. També fou inclòs el 2004 a la llista FIFA 100, escollit per Pelé com un dels 125 futbolistes vius més importants.

## Referències

* ↑ «El-Hadji Diouf Player Profile». ESPN FC.
* ↑ El Hadji Ousseynou Diouf - Goals in International Matches

## Enllaços externs

* Perfil a LFChistory.net
* Perfil a Bolton Wanderers
* Dades estadístiques sobre El Hadji Diouf a soccerbase.com